2012D0721 — BG — 16.11.2016 — 002.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

►B РЕШЕНИЕ НА КОМИСИЯТА от 14 ноември 2012 година за установяване на екологични критерии за присъждане на екомаркировката на ЕС за промишлени и институционални перилни детергенти (нотифицирано под номер C(2012) 8055) (текст от значение за ЕИП) (2012/721/ЕС) (ОВ L 326, 24.11.2012 г., стp. 38)

Изменен с









▼B

РЕШЕНИЕ НА КОМИСИЯТА

от 14 ноември 2012 година

за установяване на екологични критерии за присъждане на екомаркировката на ЕС за промишлени и институционални перилни детергенти

(нотифицирано под номер C(2012) 8055)

(текст от значение за ЕИП)

(2012/721/ЕС)







Член 1

Продуктовата група „Промишлени и институционални перилни детергенти“ се състои от перилни детергенти, използвани от професионални потребители в промишления и институционалния сектор.

В продуктовата група са включени многокомпонентни системи, състоящи се от повече от един компонент, използвани за съставянето на цялостен детергент или на перилна програма за автоматично дозираща система.

Тази продуктова група не включва продукти за придобиване на текстилни характеристики, като водоотблъскващи свойства, непромокаемост или огнеупорност и др. Освен това продуктовата група не включва продукти, които се дозират от носители, като листа, тъкани или други материали, както и спомагателни миещи препарати, използвани без последващо измиване, като препарати за отстраняване на петна от килими и тапицерия на мебели.

Перилните детергенти за широко потребление са изключени от обхвата на тази продуктова група.

Член 2

За да получи екомаркировката на ЕС съгласно Регламент (ЕО) № 66/2010, даден перилен детергент трябва да попада в продуктовата група „Промишлени и институционални перилни детергенти“, както е определена в член 1 от настоящото решение, и трябва да удовлетворява критериите, както и съответните изисквания за оценка и проверка, определени в приложението към настоящото решение.

▼M3

Член 3

Екологичните критерии за продуктовата група „промишлени и институционални перилни детергенти“ и свързаните с тях изисквания за оценка и проверка са валидни до 31 декември 2017 г.

▼B

Член 4

За административни цели кодовият номер на продуктовата група „Промишлени и институционални перилни детергенти“ е 039.

Член 5

Адресати на настоящото решение са държавите членки.









ПРИЛОЖЕНИЕ

РАМКА

Цели на критериите

Критериите целят, по-специално, насърчаване на продуктите, които имат намалено въздействие върху водните екосистеми, съдържат ограничено количество опасни вещества и чиито показатели са били подложени на изпитване. Освен това критериите целят намаляване на потреблението на енергия за пране, като насърчават продукти, които са ефикасни при по-ниски температури.

КРИТЕРИИ

Определени са критерии за всеки от следните аспекти:

1. Информация за продукта и дозировката

2. Токсичност за водни организми: критичен обем на разреждане (CDV)

3. Биоразградимост

4. Изключени или ограничени вещества и смеси

5. Изисквания към опаковката

6. Миещо действие (годност за употреба)

7. Автоматични дозиращи системи

8. Информация за потребителя — информация, която присъства върху екомаркировката на ЕС

1) Оценка и проверка

а) Изисквания

За всеки критерий са посочени съответните специфични изисквания за оценка и проверка.

Когато от заявителя се изисква да представи декларации, документация, протоколи от изпитвания или други доказателства, с които да докаже съответствие с критериите, това означава, че тези документи може да са издадени от заявителя и/или от неговия(те) доставчик(ци), и/или от техния(те) доставчик(ци) и т.н., според случая.

Когато е възможно, изпитванията следва да бъдат извършени от лаборатории, които отговарят на общите изисквания на EN ISO 17025 или еквивалентен стандарт.

Когато е целесъобразно, може да се използват методи на изпитване, различни от посочените за всеки критерий, ако компетентният орган, оценяващ заявлението, ги приема за еквивалентни.

Допълнение I се позовава на списъка с данни за съставките на детергентите (списък DID), включващ най-често използваните съставки във формулите на детергенти. Този списък се използва за получаване на данни за изчисляването на критичния обем на разреждане (CDV) и за оценката на биоразградимостта на входящите вещества. За веществата, които не са включени в списъка DID, са дадени указания за това, как да се изчислят или екстраполират съответните данни. Последната версия на списъка DID е на разположение на уебсайта за екомаркировката на ЕС или на уебсайтовете на отделните компетентни органи.

В случаите, когато е целесъобразно, компетентните органи могат да изискват допълнителна документация и да извършват независими проверки.

б) Измерителни прагове

Спазването на екологичните критерии се изисква за вещества, добавени целенасочено, както и за странични продукти и примеси от суровини, чиято концентрация е равна или надхвърля 0,010 % от теглото на крайната формулация.

За биоциди, багрила и ароматизиращи съставки се изисква спазване на критериите независимо от концентрацията им.

Веществата, отговарящи на праговете по-горе, се наричат „входящи вещества“.

За всички продукти: това е най-високата обща доза, препоръчана за отделните степени на замърсеност, която трябва да отговаря на екологичните критерии. Ако дозировката е дадена по интервали, когато се оценяват критериите, трябва да се използва дозировката за най-неблагоприятния случай.

2) Функционална единица

Функционалната единица за тази продуктова група се изразява в g/kg пране (грам на килограм пране).

Изисквания, свързани с оценката и проверката на функционалната единица:

На компетентния орган се предоставя пълната формулация, включително търговското наименование, химичното наименование, номерът по CAS, номерът по DID ( *1 ), входящото количество със и без съдържанието на вода, функцията и формата на всички входящи в продукта вещества (независимо от концентрацията). Също така на компетентния орган трябва да бъде представен образец на графичното оформление, включващо препоръките за дозировката.

На компетентния орган трябва да бъдат предоставени информационни листове за безопасност за всяко входящо вещество съгласно Регламент (ЕО) № 1907/2006 на Европейския парламент и на Съвета ( 1 ).

Части А и Б на списъка DID могат да бъдат открити на уебсайта за екомаркировка на ЕС:

http://ec.europa.eu/environment/ecolabel/documents/did_list/didlist_part_a_bg.pdf

http://ec.europa.eu/environment/ecolabel/documents/did_list/didlist_part_b_bg.pdf

КРИТЕРИИ ЗА ЕКОМАРКИРОВКА НА ЕС

Критерий 1 — Информация за продукта и дозировката

Препоръчителната обща дозировка за 1 kg пране в зависимост от степента на замърсеност и твърдостта на водата се изразява в g/kg пране или в ml/kg пране. Всички продукти в многокомпонентна система трябва да бъдат включени в дозировката за най-неблагоприятния случай, когато се правят оценки на критериите.

Примери за степента на замърсеност:







Слаба Средна Силна Хотел: спално бельо, кувертюри и хавлии и др. (хавлиите могат да се считат за силно замърсени) Кърпи за избърсване на ръце във вид на руло. Работно облекло: институции/магазини/услуги и др. Ресторанти: покривки, салфетки и др. Парцали и изтривалки Работно облекло: промишленост/кухни/месарници и др. Кухненски текстил: кърпи, кърпи за съдове и др. Институции като болнични заведения: спално бельо, кувертюри, чаршафи с ластик, облекло за пациенти, лекарски престилки или халати и др.

Предоставя се наименованието на продукта или в случая на многокомпонентна система — списък на всички продукти, част от тази система, заедно с препоръчаната твърдост на водата (мека, средна или твърда) и степента на замърсеност, за която е предназначена.

Заявителят трябва да документира съответствието с критерии 2, 3 и 6 за всички продуктови наименования.

Оценка и проверка: Заявителят представя наименованието на продукта или в случай на многокомпонентна система — списък на всички продукти, част от тази система, заедно с точната формулация на продукта(ите), както и етикета или графичното оформление, включително указанията за дозиране, според трите степени на замърсеността и на твърдостта на водата. За всички продукти трябва да бъде посочена плътността (g/ml) (или върху опаковката, или в информационните листове за безопасност).

Критерий 2 — Токсичност за водни организми: критичен обем на разреждане (CDV)

Критичният обем на разреждане (CDVхронична) не трябва да надвишава следните гранични стойности:







Мека вода (0—6 °dH) CDVхронична (L/kg пране) Продуктов тип/степен на замърсеност Слаба Средна Силна Прахообразен 30 000 40 000 50 000 Течен 50 000 60 000 70 000 Многокомпонентна система 50 000 70 000 90 000







Среднотвърда вода (7—13 °dH) CDVхронична (L/kg пране) Продуктов тип/степен на замърсеност Слаба Средна Силна Прахообразен 40 000 60 000 80 000 Течен 60 000 75 000 90 000 Многокомпонентна система 60 000 80 000 100 000







Твърда вода (> 14 °dH) CDVхронична (L/kg пране) Продуктов тип/степен на замърсеност Слаба Средна Силна Прахообразен 50 000 75 000 90 000 Течен 75 000 90 000 120 000 Многокомпонентна система 75 000 100 000 120 000

Критичният обем на разреждане (CDVхронична) се изчислява за всички входящи вещества (i) в продукта, като се използва следното равенство:

където:

тегло = теглото на входящото вещество в препоръчаната доза

DF = коефициент на разграждане

TF = коефициент на хронична токсичност на веществото, както е посочен в списъка DID

Биоцидите, оцветителните агенти и ароматизиращите съставки в продукта също трябва да бъдат включени при изчисляването на CDV, дори ако концентрацията е по-ниска от 0,010 % (100 ppm).

Поради разграждането на веществата в процеса на пране, за следните вещества се прилагат отделни правила:

— водороден пероксид (H2O2) — не се включва в изчислението на CDV

— пероцетна киселина — включва се в изчислението като оцетна киселина.

Оценка и проверка: заявителят представя изчисление на CDVхронична на продукта. На уебсайта за екомаркировката на ЕС е предоставена електронна таблица за изчисляването на стойността на CDV.

Стойностите на параметрите DF и TF са както са посочени в списъка на базата данни за съставките на детергентите (списък DID). Ако съответното вещество не може да бъде открито в списъка DID, параметрите се изчисляват съгласно указанията в част Б на списъка DID, като се приложи съответната документация.

Критерий 3 — Биоразградимост

а) Биоразградимост на повърхностноактивни вещества

Всички повърхностноактивни вещества трябва да са биоразградими при аеробни условия.

Всички нейонни и катионни повърхностноактивни вещества трябва също така да са биоразградими при анаеробни условия.

б) Биоразградимост на органични вещества

Съдържанието на всички органични вещества в продукта, които са аеробно небиоразградими (не са лесно биоразградими) (aNBO) и/или са анаеробно небиоразградими (anNBO) не трябва да надхвърля следните гранични стойности:

aNBO







Мека вода (0—6°dH) aNBO (g/kg пране) Продуктов тип/степен на замърсеност Слаба Средна Силна Прахообразен 0,70 1,10 1,40 Течен 0,50 0,60 0,70 Многокомпонентна система 1,25 1,75 2,50







Среднотвърда вода (7—13°dH) aNBO (g/kg пране) Продуктов тип/степен на замърсеност Слаба Средна Силна Прахообразен 1,10 1,40 1,75 Течен 0,60 0,70 0,90 Многокомпонентна система 1,75 2,50 3,75







Твърда вода (> 14°dH) aNBO (g/kg пране) Продуктов тип/степен на замърсеност Слаба Средна Силна Прахообразен 1,40 1,75 2,20 Течен 0,70 0,90 1,20 Многокомпонентна система 2,50 3,75 4,80

anNBO







Мека вода (0—6°dH) anNBO (g/kg пране) Продуктов тип/степен на замърсеност Слаба Средна Силна Прахообразен 0,70 1,10 1,40 Течен 0,50 0,60 0,70 Многокомпонентна система 1,25 1,75 2,50







Среднотвърда вода (7—13°dH) anNBO (g/kg пране) Продуктов тип/степен на замърсеност Слаба Средна Силна Прахообразен 1,10 1,40 1,75 Течен 0,60 0,70 0,90 Многокомпонентна система 1,75 2,50 3,75







Твърда вода (> 14°dH) anNBO (g/kg пране) Продуктов тип/степен на замърсеност Слаба Средна Силна Прахообразен 1,40 1,75 2,20 Течен 0,70 0,90 1,20 Многокомпонентна система 2,50 3,75 4,80

Оценка и проверка: заявителят предоставя документация за разградимостта на повърхностноактивните вещества, както и изчислението на aNBO и на anNBO за продукта. На уебсайта за екомаркировката на ЕС е предоставена електронна таблица, която да се използва за изчисляването на стойността на aNBO и на anNBO.

Както за стойностите за повърхностноактивни вещества, така и за aNBO и anNBO следва да се използва списъкът DID. За входящи вещества, които не са включени в списъка DID се предоставя съответната информация, получена от литературни или други източници, или подходящи резултати от изпитвания, показващи че съответните вещества са аеробно и анаеробно биоразградими, както е описано в допълнение I.

Следва да се отбележи, че тетраацетилетилендиаминът (TAED) се смята за анаеробно биоразградим.

При липсата на документация в съответствие с горните изисквания, вещество, различно от повърхностноактивните вещества, може да бъде освободено от изискването за анаеробна разградимост, ако е изпълнена една от следните три алтернативи:

1. Лесноразградимо и има ниска адсорбция (A < 25 %) или

2. Лесноразградимо и има висока десорбция D (> 75 %), или

3. Лесноразградимо и небиоакумулиращо.

Може да бъде проведено изпитване за адсорбция/десорбция в съответствие с насоки 106 на ОИСР.

Критерий 4 — Изключени или ограничени вещества и смеси

а) Изрично изключени вещества

Следните вещества не се включват в продукта нито като част от формулацията, нито като част от смес, включена във формулацията:

— фосфати (фосфонатите не са изключени, но са ограничени по критерий 3)

— APEO (алкил фенол етоксилати) и ADP (алкилфеноли и техните производни)

— EDTA (етилен-диамин-тетра-оцетна-киселина) и нейните соли

Оценка и проверка: Заявителят предоставя декларация, подкрепена от декларации от производителите на вещества, според случая, която потвърждава, че изброените вещества не са включени в продукта.

б) Опасни вещества и смеси

Съгласно член 6, параграф 6 от Регламент (ЕО) № 66/2010 относно екомаркировката на ЕС, продуктът или който и да е негов компонент не трябва да съдържат вещества, които отговарят на критериите за класифициране в посочените по-долу предупреждения за опасност или рискови фрази съгласно Регламент (ЕО) № 1272/2008 на Европейския парламент и на Съвета ( 2 ) или Директива 67/548/ЕИО на Съвета ( 3 ), нито да съдържат вещества, посочени в член 57 от Регламент (ЕО) № 1907/2006. Посочените по-долу рискови фрази обикновено се отнасят до вещества. Когато обаче не може да се получи информация за веществата, се прилагат правилата за класифициране за смеси.

Списък на предупрежденията за опасност:







Предупреждение за опасност (1) Рискова фраза (2) H300 Смъртоносен при поглъщане R28 H301 Токсичен при поглъщане R25 H304 Може да бъде смъртоносен при поглъщане и навлизане в дихателните пътища R65 H310 Смъртоносен при контакт с кожата R27 H311 Токсичен при контакт с кожата R24 H330 Смъртоносен при вдишване R23/26 H331 Токсичен при вдишване R23 H340 Може да причини генетични дефекти R46 H341 Предполага се, че причинява генетични дефекти R68 H350 Може да причини рак R45 H350i Може да причини рак при вдишване R49 H351 Предполага се, че причинява рак R40 H360F Може да увреди оплодителната способност R60 H360D Може да увреди плода R61 H360FD Може да увреди оплодителната способност. Може да увреди плода R60/61/60-61 H360Fd Може да увреди оплодителната способност. Предполага се, че уврежда плода R60/63 H360Df Може да увреди плода. Предполага се, че уврежда оплодителната способност R61/62 H361f Предполага се, че уврежда оплодителната способност R62 H361d Предполага се, че уврежда плода R63 H361fd Предполага се, че уврежда оплодителната способност. Предполага се, че уврежда плода. R62-63 H362 Може да бъде вреден за кърмачета R64 H370 Причинява увреждане на органите R39/23/24/25/26/27/28 H371 Може да причини увреждане на органите R68/20/21/22 H372 Причинява увреждане на органите при продължителна или повтаряща се експозиция R48/25/24/23 H373 Може да причини увреждане на органите при продължителна или повтаряща се експозиция R48/20/21/22 H400 Силно токсичен за водните организми R50 H410 Силно токсичен за водните организми, с дълготраен ефект R50-53 H411 Токсичен за водните организми, с дълготраен ефект R51-53 H412 Вреден за водните организми, с дълготраен ефект R52-53 H413 Може да причини дълготраен вреден ефект за водните организми R53 EUH059 Опасно за озоновия слой R59 EUH029 При контакт с вода се отделя токсичен газ R29 EUH031 При контакт с киселини се отделя токсичен газ R31 EUH032 При контакт с киселини се отделя силно токсичен газ R32 EUH070 Токсично при контакт с очите R39-41 Сенсибилизиращи вещества H334: Може да причини алергични или астматични симптоми или затруднения с дишането при вдишване R42 H317: Може да предизвика алергична кожна реакция R43 (1) Регламент (ЕО) № 1272/2008. (2) Директива 67/548/ЕИО с корекция за REACH в съответствие с Директива 2006/121/ЕО и Директива 1999/45/ЕО, както е изменена.

Следва да се има предвид, че този критерий също се прилага за известни продукти, получени при разграждане, такива като формалдехид от изпускащите формалдехид продукти.

От горното изискване са освободени веществата и смесите, които при обработката променят свойствата си (например повече не са бионалични, претърпяват химична промяна), така че установената опасност престава да съществува.

Крайният продукт не трябва да бъде етикетиран в съответствие с предупрежденията за опасност по-горе.

Дерогации

Следните вещества са изрично освободени от това изискване:

▼M2







Субтилизин H400: Силно токсичен за водните организми R50 H411: Токсичен за водните организми, с дълготраен ефект R50-53 Повърхностноактивни вещества при общи стойности на концентрацията в крайния продукт < 20 % H400: Силно токсичен за водните организми R50 Повърхностноактивни вещества при общи стойности на концентрацията в крайния продукт < 25 % (*1) H412: Вреден за водните организми, с дълготраен ефект R52-53 Биоциди за целите на запазването на продукта (*2) (само за течности с pH между 2 и 12 и най-много 0,10 % w/w от активното вещество) H331: Токсичен при вдишване R23 H334: Може да причини алергични или астматични симптоми или затруднения с дишането при вдишване R42 H317: Може да предизвика алергична кожна реакция R43 H400: Силно токсичен за водните организми R50 Ензими (*3) H400: Силно токсичен за водните организми R50 H334: Може да причини алергични или астматични симптоми или затруднения с дишането при вдишване R42 H317: Може да предизвика алергична кожна реакция R43 Избелващи катализатори (*3) H400: Силно токсичен за водните организми R50 NTA като примес в MGDA и в GLDA (*4) H351: Предполага се, че предизвиква рак R40 (*1) Тази дерогация се прилага, при условие че повърхностноактивните вещества изпълняват изискванията на критерий 3, буква а) и са анаеробно биоразградими. (*2) Дерогацията е само за критерий 4, буква б). Биоцидите следва да са в съответствие с критерий 4, буква д). (*3) Включително стабилизатори и други помощни вещества в препаратите. (*4) С концентрация под 1,0 % в изходния материал, при условие че общата концентрация в крайния продукт е по-ниска от 0,10 %.

▼B

Оценка и проверка: заявителят трябва да докаже съответствието с този критерий, като предостави декларация за некласифицирането на всяко входящо вещество в който и да е от класовете на опасност, свързани с предупрежденията за опасност, посочени в горния списък в съответствие с Регламент (ЕО) № 1272/2008, доколкото това може да се определи, като минимум, от информацията, която отговаря на изискванията, изброени в приложение VII към Регламент (ЕО) № 1907/2006. Тази декларация трябва да бъде подкрепена от обобщена информация за съответните характеристики, свързани с предупрежденията за опасност, посочени в горния списък, с нивото на подробност, определено в приложение II, раздели 10, 11 и 12 от Регламент (ЕО) № 1907/2006 (Изисквания за съставянето на информационни листове за безопасност).

Информация за характерните свойства на веществата може да бъде събрана и по начини, различни от изпитвания, например чрез използването на алтернативни методи, такива като методите in vitro, чрез количествени модели за взаимовръзка между структура и активност или чрез използването на групиране или подхода read-across в съответствие с приложение XI към Регламент (ЕО) № 1907/2006. Споделянето на съответни данни активно се насърчава.

Предоставената информация се отнася до формите или физичните състояния на веществото или смесите, както са използвани в крайния продукт.

За вещества, изброени в приложения IV и V към Регламента REACH, които са освободени от задължения за регистрация по силата на член 2, параграф 7, букви а) и б) от Регламент (ЕО) № 1907/2006 (REACH), ще е достатъчна декларация в този смисъл, за да се спазят изискванията, посочени по-горе.

▼M1

За повърхностноактивни вещества, за които се прилага дерогация и които отговарят на критериите за класифициране в класовете на опасност H412, заявителят предоставя документация относно тяхната разградимост, като се позовава на списъка DID. За повърхностноактивни вещества, които не са включени в списъка DID, се използва съответната информация от литературни или други източници или се привеждат съответните резултати от изпитвания, както е описано в допълнение I.

▼B

в) Вещества, вписани съгласно член 59, параграф 1 от Регламент (ЕО) № 1907/2006

Не се предоставя дерогация от изключването по член 6, параграф 6 от Регламент (ЕО) № 66/2010 по отношение на веществата, идентифицирани като вещества, пораждащи сериозно безпокойство, и включени в списъка, предвиден в член 59 от Регламент (ЕО) № 1907/2006, които присъстват в смеси в концентрации по-високи от 0,010 %.

Оценка и проверка: списъкът на веществата, идентифицирани като пораждащи сериозно безпокойство и включени в списъка с кандидат-вещества съгласно член 59 от Регламент (ЕО) № 1907/2006, е публикуван на адрес: http://echa.europa.eu/chem_data/authorisation_process/candidate_list_table_en.asp

Позоваването на списъка трябва да се прави във вида му на датата на подаване на заявлението. Заявителят трябва да представи на компетентния орган точната формулация на продукта. Също така заявителят трябва да представи декларация за съответствие с този критерий, заедно със съответната документация, например декларации за съответствие, подписани от доставчиците на материалите, и копия от съответните информационни листове за безопасност за веществата или смесите.

г) Изрично ограничени входящи вещества — ароматизиращи съставки

Продуктът не съдържа ароматизиращи съставки, съдържащи нитромускус или полицикличен мускус.

Всички входящи вещества, добавяни към продукта като ароматизираща съставка, се произвеждат и обработват в съответствие с правилника на Международната асоциация по ароматите (IFRA). Правилникът може да бъде намерен на уебсайта на IFRA: http://www.ifraorg.org. Производителят трябва да спазва препоръките в стандартите на IFRA за забрана, ограничено използване и специфични критерии за чистота на материалите.

Ароматизиращите вещества, които са обект на изискването за деклариране, предвидено в Регламент (ЕО) № 648/2004 на Европейския парламент и на Съвета ( 4 ) относно детергентите (приложение VII) и които все още не са изключени по критерий 4, буква б), не трябва да присъстват в количества ≥ 0,010 % (≥ 100 ppm) от съответното вещество в крайния продукт.

Оценка и проверка: заявителят трябва да представи подписана декларация за съответствие, в която да са посочени количествата на ароматизиращите съставки в продукта. Също така заявителят трябва да представи декларация от производителя на ароматизиращите съставки, в която да е уточнено съдържанието в тях на всяко от веществата, изброени в приложение III, част I от Директива 76/768/ЕИО на Съвета ( 5 ).

д) Биоциди

i) Продуктът може да включва биоциди само с цел запазване на продукта и само в дозата, подходяща за тази цел. Това не се отнася за повърхностноактивните вещества, които могат да имат и биоцидни свойства. Оценка и проверка: заявителят трябва да предостави копия от информационните листове за безопасност на всички добавени биоциди, заедно с информация за тяхната точна концентрация в продукта. Производителят или доставчикът на биоцидите трябва да предостави информация относно необходимата доза за запазване на продукта.

ii) Забранено е да се твърди или внушава върху опаковката, или по какъв да е друг начин, че продуктът има антимикробно или дезинфекциращо действие. Оценка и проверка: заявителят трябва да предостави на компетентния орган текстовете и оформлението, използвани за всеки тип опаковка и/или образец от всеки различен тип опаковка.

iii) Продуктът може да съдържа биоциди при условие че те не са биоакумулиращи. Даден биоцид не се счита за биоакумулиращ, ако BCF < 100 или logKow < 3,0. Ако са налични стойностите както на BCF, така и на logKow, използва се най-високата измерена стойност на BCF. Оценка и проверка: заявителят трябва да предостави копия от информационните листове за безопасност на всеки добавен биоцид, заедно с информация относно техните стойности на BCF и/или logKow.

е) Ензими

Ензимите трябва да са в течна форма или под формата на безпрашни гранули. В ензимите не трябва да присъстват микроорганизми, останали от производството.

Оценка и проверка: заявителят трябва да представи копия от информационните листове за безопасност на всеки добавен ензим, заедно с документация, за да гарантира, че в ензима няма остатъчни микроорганизми.

Критерий 5 — Изисквания към опаковката

а) Съотношение тегло/полезно действие (WUR)

Съотношението тегло/полезно действие (WUR) за продукта не трябва да надхвърля следните стойности:







Продуктов тип/твърдост на водата WUR (g/kg пране) Мека вода Среднотвърда вода Твърда вода Прахове 1,5 2,0 2,5 Течности 2,0 2,5 3,0

WUR се изчислява само за първичната опаковка и изчислението се прави за всеки продукт в рамките на многокомпонентна система (включително капачки, запушалки и ръчни помпи/пръскащи устройства), като се използва следната формула:

където:

Wi = теглото (g) на i-тия опаковъчен компонент, включително етикета, ако е приложимо.

Ui = теглото (g) на нерециклирания (нов) материал в i-тия опаковъчен компонент. Ако делът на рециклирания материал в опаковъчен компонент е 0 %, тогава Ui = Wi.

Di = броят на функционалните единици, съдържащи се в i-тия опаковъчен компонент. Функционалната единица = дозировката в g/kg пране. Отбележете, че за изчисляването на WUR трябва да се използва най-високата препоръчана дозировка за всяка твърдост на водата.

ri = брой рециклирания, т.е. броят пъти, който i-тият опаковъчен компонент е използван за същата цел чрез система за връщане или повторно пълнене. r = 1, ако опаковката не се използва многократно за същата цел. Ако опаковката се използва многократно, r приема стойност 1, освен ако заявителят докаже по-голяма стойност.

Изключения

Пластмасови/хартиени/картонени опаковки, съдържащи повече от 80 % рециклиран материал или повече от 80 % пластмаса от възобновяеми източници, са освободени от това изискване.

Опаковката се смята за рециклирана, ако използваната за производството ѝ суровина е събрана от производителите на опаковки на етапа на търговското разпространение или на етапа на потреблението. В случаите, когато суровината представлява промишлен отпадък от собствения производствен процес на производителя на опаковката, материалът няма да се счита за рециклиран.

Оценка и проверка: заявителят трябва да представи изчислението на WUR за всеки продукт. На уебсайта за екомаркировката на ЕС е предоставена електронна таблица за това изчисление. Заявителят представя попълнена и подписана декларация за съдържанието на рециклирания материал или материала от възобновяеми източници в опаковката. За одобрението на опаковка за многократно пълнене, заявителят и/или търговецът на дребно трябва да документират, че пълнителите ще бъдат или са налични за закупуване на пазара.

б) Пластмасови опаковки

В пластмасовите опаковки могат да се използват само фталати, на които до момента на подаване на заявлението е направена оценка на риска и не са били класифицирани по критерий 4, буква б) (както и комбинации от тях).

За да се даде възможност за идентифициране на различните части на опаковките във връзка с рециклирането, пластмасовите части на първичната опаковка трябва да бъдат маркирани в съответствие с DIN 6120, част 2, или по еквивалентен начин. Капачките и помпите са освободени от това изискване.

Оценка и проверка: заявителят трябва да представи попълнена и подписана декларация за съответствие.

Критерий 6 — Миещо действие (годност за употреба)

Първичното перилно действие на детергента, като способността за отстраняване на замърсяване и петна, трябва да бъде документирано от производителя/заявителя с помощта на изкуствено замърсени изпитвателни тъкани, които се подлагат на пране.

Изпитването може да се извърши от външна или вътрешна лаборатория, която отговаря на изискванията в допълнение II, буква а). Изпитването трябва да се провежда с препоръчителната дозировка и при съответната твърдост на водата и степен на замърсеност при най-ниската препоръчана температура на пране. Измерванията трябва да се извършват върху непрани и прани изпитвателни тъкани. Оценката на резултатите от изпитването се прави от лабораторията и тя трябва ясно да се посочи в протокола от изпитването.

Измерванията на вторичното действие като избелващо действие, коефициент на избелване/увреждане, съдържание на пепел, посивяване и нарастване на течливостта могат, например, да се извършат с изпитвателни тъкани за многократно пране и да бъдат анализирани съгласно стандарт ISO 4312.

Примерите за това, какво може да се използва за изпитвателни тъкани за пране, включват следното:

— WFK-PCMS-55 за процеси за промишлено пране, състояща се от 13 различни малки мръсни парчета (WFK-Cleaning Technology Research Institute, Германия)

— EMPA 102, която се състои от 15 различни пресни петна (EMPA-Testmaterials, Швейцария)

— тъкани за пране на DTI (Датски технологичен институт) за процеси за промишлено пране или еквивалентни

Като алтернатива на горепосоченото лабораторно изпитване, за документиране на ефикасността може да се използва потребителско изпитване. Потребителското изпитване тогава следва да отговаря на изискванията, посочени в допълнение II, буква б).

Както за лабораторното изпитване, така и за потребителското изпитване се прилага следното:

Изпитваният продукт трябва да се изпита в сравнение с референтен продукт. Референтният продукт може да бъде добре утвърден на пазара продукт или — в случай на потребителско изпитване — продукт, който обикновено се използва от потребителя. Изпитваният продукт трябва да покаже ефикасност, равна или по-добра от тази на референтния продукт.

Оценка и проверка: заявителят трябва да представи на компетентния орган протокол от изпитването, в който се посочва, че продуктът отговаря на минималните изисквания, определени в избраното изпитване; вж. също така съответно допълнение II, букви а) и б).

Критерий 7 — Автоматични дозиращи системи

Многокомпонентните системи се предлагат на потребителя заедно с автоматична и контролирана дозираща система.

За да се гарантира правилното дозиране в автоматичните дозиращи системи, посещенията при клиентите трябва да са включени като нормална практика при производителите/доставчиците. Тези посещения при клиентите се извършват на всички обекти, поне веднъж годишно по време на срока на лиценза; като минимум те трябва да включват калибриране на дозиращото оборудване. Трета страна също може да извършва посещения при клиенти.

Оценка и проверка: заявителят трябва да представи писмено описание на задължението, честотата и съдържанието на посещенията при клиенти.

Критерий 8 — Информация за потребителя — информация, която се посочва върху екомаркировката на ЕС

а) Информация върху опаковката/продуктов информационен лист

Следните препоръки за пране (или еквивалентни) трябва да фигурират върху опаковката и/или в продуктовия информационен лист. Препоръките за пране трябва да съдържат примери за класификацията на степените на замърсеност на текстилни тъкани и съдържат следния текст:

— Да се пере на най-ниската препоръчана температура.

— Да се пере винаги при най-високото натоварване, което текстилното изделие позволява.

— Да се дозира в съответствие с указанията за дозиране и да се използва дозировката, която съответства на твърдостта на водата и степента на замърсеност.

— Използването на този продукт с екомаркировка на ЕС при спазване на указанията за дозиране ще допринесе за намаляване на замърсяването на водите, на образуването на отпадъци и на потреблението на енергия.

б) Твърдения върху опаковката

В общия случай твърденията върху опаковката трябва да са документирани с изпитване на показателите (например твърдения за ефикасност при ниски температури, твърдения за отстраняване на определени видове петна, твърдения за ползи за текстилни продукти с определен цвят или други твърдения за конкретни качества/ползи от продукта).

— Например ако даден продукт претендира за ефикасност при 20 °C, изпитването трябва да се проведе при температура ≤ 20 °C (и съответно за други твърдения за ефективност при температури под 40 °C).

— Например ако даден продукт претендира, че е ефикасен по отношение на определени видове петна, това трябва да бъде документирано с изпитване на показателите.

в) Информация върху екомаркировката на ЕС

Знакът следва да бъде видим и четлив. Използването на знака на екомаркировката на ЕС е защитено с първичното законодателство на ЕС. Регистрационния/лицензионния номер на екомаркировката на ЕС трябва да фигурира върху продукта, той трябва да е четлив и ясно видим.

Незадължителният етикет с текстово каре съдържа следния текст:

— Намалено въздействие върху водните екосистеми.

— Ограничено съдържание на опасни вещества.

— За показателите е проведено изпитване.

Насоките за използване на незадължителния етикет с текстово каре могат да бъдат открити в документа „Насоки за използване на знака за екомаркировка“ на следния уебсайт: http://ec.europa.eu/environment/ecolabel/documents/logo_guidelines.pdf

Оценка и проверка (букви а) — в): Заявителят предоставя мостра на етикета на продукта и/или информационен лист за продукта, както и декларация за съответствие с този критерий. Твърденията за качества на продукта се документират чрез съответните доклади от изпитвания.









Допълнение I

База данни за съставките на детергентите (списък DID)

Списъкът DID (част А) представлява списък, съдържащ информация за токсичността и биоразградимостта във водна среда на входящите вещества, които обичайно се използват във формулите на детергентите. Списъкът включва информация за токсичността и биоразградимостта на редица вещества, използвани в миещите и почистващите продукти. Списъкът не е изчерпателен, но в част Б на списъка DID са дадени насоки по отношение на определянето на съответните изчислителни параметри за веществата, които не са включени в списъка DID (например коефициента на токсичност (TF) и коефициента на разграждане (DF), които се използват при изчисляването на критичния обем на разреждане). Списъкът е общ източник на информация и веществата, които са включени в списъка DID, не са одобрени автоматично за използване в продукти с екомаркировката на ЕС. Списъкът DID (части А и Б) е публикуван на уебсайта за екомаркировката на ЕС.

За веществата без данни за тяхната токсичност и биоразградимост във водна среда могат да се използват структурни аналогии с подобни вещества за оценката на TF и DF. Такива структурни аналогии трябва да бъдат одобрени от компетентния орган, присъждащ лиценз за екомаркировка на ЕС. Алтернатива е да се приложи подходът за най-неблагоприятния случай, като се използват параметрите по-долу:

Подход за най-неблагоприятния случай:







Остра токсичност Хронична токсичност Разграждане Входящо вещество LC50/EC50 SF(остра) TF(остра) NOEC (1) SF(хронична) (1) TF(хронична) DF Аеробно Анаеробно „Наименование“ 1 mg/l 10 000 0,0001 0,0001 1 P N (*1) Ако няма приемливи данни за хроничната токсичност, тези колони са празни. В този случай TF(хронична) се определя като равна на TF(остра).

Документация за лесна биоразградимост

Използват се следните методи на изпитване за установяване на лесна биоразградимост:

1) До 1 декември 2010 г. и по време на преходния период от 1 декември 2010 г. до 1 декември 2015 г.: Методите на изпитване за установяване на лесна биоразградимост, предвидени в Директива 67/548/ЕИО, и по-специално методите, описани подробно в приложение V.В4 към посочената директива, или еквивалентните им методи на изпитване 301 А–Е на ОИСР, или еквивалентните им изпитвания по ISO. Принципът за срока от 10 дни не се прилага по отношение на повърхностноактивните вещества. Нивото за преминато изпитване е 70 % за изпитванията, посочени в приложение V.В4-A и В4-Б към Директива 67/548/ЕИО (и еквивалентните им изпитвания 301 А и Е на ОИСР, както и еквивалентните им изпитвания по ISO), а за изпитванията C4-В, Г, Д и Е (и еквивалентните им изпитвания 301 В, С, D и Е на ОИСР, както и еквивалентните им изпитвания по ISO) нивото е 60 %.

2) След 1 декември 2015 г. и по време на преходния период от 1 декември 2010 г. до 1 декември 2015 г.: Методите на изпитване, предвидени в Регламент (ЕО) № 1272/2008.

Документация за анаеробна биоразградимост

Референтното изпитване за анаеробна биоразградимост е EN ISO 11734, ECETOC № 28 (юни 1988 г.), ОИСР 311, или еквивалентен метод на изпитване, с изискване за 60 % крайна разградимост при анаеробни условия. Методите на изпитване, които симулират условията в подходяща анаеробна среда, също така могат да се използват за документиране, че е била постигната 60 % крайна разградимост при анаеробни условия.

Екстраполация за вещества, които не са включени в списъка DID

В случаите, в които входящите съставки не са включени в списъка DID, може да се използва следният подход за осигуряване на необходимата документация за анаеробна биоразградимост:

1) Прилага се разумна екстраполация. Използват се резултатите от изпитването на един вид изходен материал, за да се определи чрез екстраполация крайната анаеробна разградимост на структурно свързани повърхностноактивни вещества. Когато анаеробната биоразградимост се потвърди за дадено повърхностноактивно вещество (или хомоложна група) от списъка DID, може да се приеме, че подобен вид повърхностноактивно вещество също е анаеробно биоразградимо (например С12—15 А 1—3 ЕО сулфат [№ 8 в списъка DID] е анаеробно биоразградимо и подобна биоразградимост може да се приеме и за С12—15 А 6 ЕО сулфат). Когато анаеробната биоразградимост се потвърди за дадено повърхностноактивно вещество чрез използването на подходящ метод на изпитване, може да се приеме, че подобен вид повърхностноактивно вещество също е анаеробно биоразградимо (например литературни данни, потвърждаващи анаеробната биоразградимост на повърхностноактивни вещества, принадлежащи към групата на алкил естер амониевите соли, могат да бъдат използвани като документация за подобна анаеробна биоразградимост на други четвъртични амониеви соли, съдържащи естерни връзки в алкилната/ите верига/и).

2) Прави се скрининг изпитване за анаеробна разградимост. Ако е необходимо ново изпитване, се провежда скрининг изпитване, като се използва EN ISO 11734, ЕСЕТОС № 28 (юни 1988 г.), ОИСР 311 или друг еквивалентен метод.

3) Провежда се изпитване за разградимост при ниска доза. Ако е необходимо провеждането на ново изпитване, както и в случай на проблеми при провеждането на скрининг изпитването (например инхибиране, дължащо се на токсичност на изпитваното вещество), изпитването се повтаря, като се използва ниска доза на повърхностноактивното вещество и се наблюдава разграждането чрез измервания на 14C или чрез химически анализи. Изпитването при ниска доза може да бъде извършено, като се използва методът ОИСР 308 (август 2000 г.) или еквивалентен метод.









Допълнение II

а) Лабораторно изпитване

Лабораторията за анализи трябва да отговаря на общите изисквания съгласно стандарт EN ISO 17025 или да бъде лаборатория за анализи, официално одобрена за ДЛП.

Лабораторията за анализи/измервания на заявителя може да бъде одобрена за извършване на анализи и измервания, ако:

— органите наблюдават процесите на вземане на проби и анализ, или

— производителят разполага със система за качество, включваща изпитване и анализи, която е сертифицирана в съответствие с ISO 9001, или

— производителят може да покаже, че има съответствие при първоначално изпитване, проведено като успоредно изпитване между независима институция за изпитвания и собствената лаборатория на производителя и че производителят взема проби съгласно предписан план за вземане на проби.

Изпитвателната лаборатория на производителя може да бъде одобрена за извършването на изпитвания за документиране на ефективност, ако са изпълнени следните допълнителни изисквания:

— за организациите за екомаркировка трябва да бъде възможно да наблюдават показателите на изпитването,

— организацията за екомаркировка трябва да има достъп до всички данни за продукта,

— пробите трябва да бъдат анонимни за изпитвателната лаборатория,

— показателите на изпитването за ефективност трябва да са описани в системата за контрол на качеството.

б) Потребителско изпитване

1. Отговори трябва да са получени най-малко от 5 изпитвателни центъра, които представляват набор от клиенти.

2. Процедурата и дозирането трябва да съответстват на препоръките на производителя.

3. Периодът на изпитване трябва да продължава най-малко 4 седмици.

4. Всеки изпитвателен център трябва да оцени пригодността на продукта или многокомпонентната система, възможността за дозиране, свиваемостта, отмиваемостта и разтворимостта.

5. Всеки изпитвателен център трябва да оцени ефективността на продукта или многокомпонентната система, като отговори на въпроси, свързани със следните аспекти (или подобни формулировки): а) способност за изпиране на леко, средно или силно замърсени тъкани, б) оценка на първичното перилно действие, като трябва да се определи способността за отстраняване на замърсеност, на петна, както и избелващият ефект, в) оценка на вторичното перилно действие, като посивяване на бялото пране и устойчивост на цветовете, и образуване на петна при цветното пране, г) оценка на въздействието на изплакващия агент върху сушенето, гладенето или пресоването на тъканите за пране, д) доколко е удовлетворен изпитвателният център от договореностите за посещения при клиенти.

6. Отговорът трябва да бъде оценен по скала, състояща се от най-малко 3 степени, например „недостатъчно ефективен“, „достатъчно ефективен“ или „много ефективен“. По отношение на удовлетвореността на изпитвателния център с договореностите за доклади от посещенията, категориите трябва да са „неудовлетворен“, „удовлетворен“ и „много удовлетворен“.

7. Най-малко 5 изпитвателни центъра трябва да подадат отговори. Най-малко 80 % трябва да оценят продукта като достатъчно ефективен или много ефективен по всички точки (вж. точка 4) и да са удовлетворени или много удовлетворени от договореностите за посещения при клиентите.

8. Всички необработени данни от изпитването трябва да бъдат посочени.

9. Процедурата на изпитване трябва да бъде описана подробно.